הלזה: כל הלזה כשרואים אותו מרחוק, וכן מי האיש הלזה (למעלה כ"ד ס"ה) (רשב"ם), ונ"ל שנפל טעות סופר בטעמים, וראוי להטעים בעל החלומות בדרגא תביר, ונ"ל ג"כ כי הלזה שהוא מורכב מן הלאה זה, איננו חוזר כאן אל האדם, כי אם אל המקום, הנה הלזה (שָם באותו מקום) בעל החלומות שהוא בא, ולפי זה הלזה דבק עם הנה, לא עם בעל החלומות, ולפי זה היה ראוי להיות בטעם פחות מן התביר, והוא גרש, הנה בעל החלומות הלזה בא: כלו' הנה באותו מקום בעל החלומות, שהוא בא, וכן הנה השונמית הלז (מלכים ב' ד' כ"ה), הנה השונמית שם באותו מקום.